S'aranzolu

Su primu filu isterret chi robbustu
ogat da sa filera, e po s'istiru
l'achisciat e lu prendet da su giru
de fora a centru, etende a tretu giustu

robbustos ragios, e boidu custu
tessit a randa fine ch'est ammiru,
poi cuncoldat po s'ultimu tiru
unu filu traissu ‘e biscu infustu.

Sas ancas cun sa entre s'immunìzada
cun unghentu ch'at issu: si lu frìgada
e tranquillu in sa randa passìzada.

Ma s'espe, musca, elme o grigliu incàpada
in rete, filu ogat e lu lìgada,
l'ammachiat e poi si lu pàpada.

Su ses de Austu 1971